কেন্দ্রের আইনে বন্ধ অনলাইন জুয়া! বড় সিদ্ধান্ত ফ্যান্টাসি আ্য়াপগুলির

ওয়েব ডেস্ক : অনলাইন ফ্যান্টাসি গেম (Online Gaming) খেলে টাকা কামানোর দিন শেষ। কারণ এই ধরণের গেম বন্ধ করতে সংসদে নতুন বিল এনেছে কেন্দ্রীয় সরকার। তা ইতিমধ্যে পাশ হয়ে গিয়েছে সংসদে। এর ফলে কোনওভাবে ড্রিম ইলেভেন (Dream 11), এমপিএলের (MPL) মতো অনলাইন গেমিং অ্যাপগুলিতে আর আর্থিক লেনদেন করা যাবে না। আর কেন্দ্রের এই বিল পাসের পরেই নতুন সিদ্ধান্ত নিয়েছে গেমিং সংস্থাগুলিও।

মূলত, অনলাইন গেমে (Online Gaming) লেনদেন, প্রতারণা ও আসক্তি নিয়ন্ত্রণ করতে ‘দ্য প্রমোশন অ্যান্ড রেগুলেশন অব অনলাইন গেমিং বিল, ২০২৫’ নামে একটি বিল এনেছে মোদি সরকার। যা সংসদরে দুই কক্ষ উচ্চকক্ষ রাজ্যসভা এবং নিম্নকক্ষ লোকসভায় বিলটি পাশ হয়েছে। সেই আইনে বলা হয়েছে সাধারণ মানুষ আর ব্যাঙ্কের মাধ্যমে বিভিন্ন অনলাইন গেমিং অ্যাপে বিনিযোগ করতে পারবেন না। এর মধ্যে রয়েছে জনপ্রিয় ড্রিম ইলেভেন ও এমপিএলের মতো ফ্যান্টাসি অ্য়াপগুলিও।

আরও খবর : ‘জেলে বসে সরকার চালানো যাবে না’, বিরোধীদের কড়া আক্রমণ মোদির

কেন্দ্রের এই সিদ্ধান্তের পর গেমিং অ্য়াপ ড্রিম ইলেভেনের (Dream 11) তরফে বলা হয়েছে, তারা রিয়াল মানি প্রতিযোগিতাগুলি বন্ধ করার সিদ্ধান্ত নিয়েছে। তারা এবার থেকে সংস্থার অন্যান্য কাজে নজর দেবে। তবে ড্রিম ইলেভেনের অ্য়াপে আগের মতোই করে বিনামূল্যের প্রতিযোগিতা খেলা যাবে বলে জানা গিয়েছে। এমপিএলের (MPL) তরফেও জানানো হয়েছে যে, তারাও রিয়াল মানি বিভিন্ন গেম বন্ধ করে দেবে।

প্রসঙ্গত,অনলাইন গেমের মাধ্যমে গড়ে প্রায় ১০ হাজার কোটি টাকার লেনদেন হয়ে থাকে। তার থেকেই মোটা জিএসটিও পেয়ে থাকে সরকার। ফলে এই নতুন বিলের কারণে ধসে পড়তে চলেছে গেমিং ব্যবসা। এর জেরে ড্রিম ইলেভেন, মাই ইলেভেন সার্কেলের মতো বহু সংস্থা বিপাকে পড়তে চলেছে বলে মনে করছেন বিশেষজ্ঞরা।